22 dekabr kuni O‘zbekiston birodar afg‘on xalqiga 9 ta yuk mashinasida insonparvarlik yordami yubordi. Foto: TIV axborot xizmati Tashqi ishlar vazirligining xabar berishicha, insonparvarlik yuklari Termiz orqali Afg‘onistonning Hayraton shahriga jo‘nab ketgan. Rasmiylar insonparvarlik yuki nimalardan iboratligini ochiqlamagan. Shuningdek, Balx viloyatidagi Hayraton shahrida ikki mamlakat rasmiylari ishtirokida insonparvarlik yordamini topshirish marosimi bo‘lib o‘tadi.